
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 38
                                                         din 28 februarie 2019
     privind încetarea unui contract de concesiune 
Consiliul Local al Municipiului Sighişoara, întrunit în ședință ordinară, 
 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.805/11.02.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere cererea înregistrată la Municipiul Sighișoara cu nr. 3.407/07.02.2019, prin care doamna Hundorfean Mărioara, solicită din motive obiective ce țin de persoana concesionarului, încetarea contractului de concesiune nr. 9/10.05.2010, încheiat între Municipiul Sighișoara, în calitate de concedent și Hundorfean Mărioara, în calitate de concesionar, având ca obiect preluarea în concesiune a suprafeței de 20 ha. pajiște, utilizată pentru pășunatul unui nr. de 133 capete ovine, situată în Municipiul Sighișoara, sat Hetiur, pășunea Corni;

Având în vedere și înregistrările din Registrul Agricol, conform cărora doamna Hundorfean Mărioara mai deține doar 12 capete ovine, neputând astfel asigura încărcătura minimă de 0,3 UVM/ha. potrivit legislației în vigoare și a prevederilor contractuale;

Având în vedere, în principal, prevederile Cap. VIII. Încetarea concesiunii, litera e) din contractul de concesiune nr. 9/10.05.2010, încheiat între Municipiul Sighișoara, în calitate de concedent și Hundorfean Mărioara, în calitate de concesionar, având ca obiect preluarea în concesiune a suprafeței de 20 ha. pajiște, utilizată pentru pășunatul unui nr. de 133 capete ovine, situată în Municipiul Sighișoara, sat Hetiur, pășunea Corni;

Având în vedere prevederile Ordonanței de Urgență a Guvernului nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, cu modificările și completările ulterioare;

Având în vedere prevederile Hotărârii Guvernului nr. 1064/2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991, cu modificările și completările ulterioare;

Având în vedere prevederile Legii nr. 287/2009 privind Codul civil, republicat, cu modificările și completările ulterioare;

Având în vedere prevederile art. 123 alin. (2) din Legea administrației publice locale nr. 215/2001, republicată, cu modificările și completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 3.804/11.02.2019, prin care se propune încetarea contractului de concesiune menţionat mai sus, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
      H O T Ă R Ă Ş T E :
Art. 1. (1) Se aprobă, cu data adoptării prezentei, încetarea contractului de concesiune nr. 9/10.05.2010, încheiat între Municipiul Sighișoara, în calitate de concedent și Hundorfean Mărioara, în calitate de concesionar, având ca obiect preluarea în concesiune a suprafeței de 20 ha. pajiște, utilizată pentru pășunatul unui nr. de 133 capete ovine, situată în Municipiul Sighișoara, sat Hetiur, pășunea Corni.

(2) Predarea - primirea terenului se va face prin proces - verbal.

Art. 2. Prezenta hotărâre se va comunica doamnei Hundorfean Mărioara, cu domiciliul în Municipiul Sighișoara, sat Hetiur, str. Principală, nr. 226.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcția Administrarea Patrimoniului și Biroul Buget, Contabilitate, Salarizare - Direcţia Economică din cadrul Municipiului Sighişoara.

Art. 4. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcția Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;

  1 ex. Biroul Juridic;

  1 ex. doamna Hundorfean Mărioara.
12 ex.

B.A. 

